Szám: 1-12/2023.

4. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. december 20-i rendes, nyilvános ülésére**

**Tárgy:** Vállalkozó háziorvosok rezsidíj átalányának megállapítása

**Tisztelt Képviselő-testület!**

Zalaszentgrót Város Önkormányzata Képviselő-testülete a 2022. december 15-én tartott ülésén, a 137/2022. (XII. 15.) számú határozatában állapította meg a vállalkozó háziorvosok 2023. évre vonatkozó rezsi átalány költségét az alábbiak szerint:

* + - * Dr. Arányi István és Társa Bt 85.000 Ft/hó
      * Dr. Pőcze és Társa Bt. 85.000 Ft/hó
* Tóth – Nyéki Eü. KKT 85.000 Ft/hó
  + - * Dr. Debreczi Szerén 85.000 Ft/hó
      * Dr. Tandary Sándor 85.000 Ft/hó
      * Szántai-Med Járóbeteg Orvosi Ellátó Bt. 85.000 Ft/hó

Mint ismeretes, a fenti határozattal egy jelentős, 20.000 Ft/hó mértékű emelés történt a tavalyi évben. Ezt a 2022. évben bekövetkezett energiaválság indokolta, melynek következtében jelentősen megnövekedtek a közüzemi díjak mind a villamos energia, mind pedig a földgázszolgáltatás tekintetében. A Városi Önkormányzat Egészségügyi Központja költségvetését áttekintve az látható, hogy a 2023. évre megállapított összegekkel – a meghatározott leosztási arányoknak megfelelően történő számítás révén – a befizetett összegek a tényleges költségeket fedezik. A rendelkezésre álló információk alapján a közüzemi díjak tekintetében nem várható 2024. évre jelentős emelkedés, konkrét információval csak a földgáz rendszerhasználati díjak vonatkozásában rendelkezünk, melyek 2023. október 1-től a következőképpen változtak: a rendszerhasználati forgalmi díj egységára közel 10 %-kal emelkedett 3,10399 Ft/kWh-ról 3,4 Ft/kWh-ra, míg a rendszerhasználati kapacitásdíj egységára közel 30 %-kal csökkent 2488,21 Ft/kWh/h/év-ről 1771,228 Ft/kWh/h/év-re. A közüzemi díjak a meglévő információk alapján a jelenlegi szinten stabilizálódni látszanak, amennyiben néhány %-os emelkedés megvalósul, a jelenlegi átalánydíjak arra fedezetet nyújtanak.

A Zalaszentgróti Közös Önkormányzati Hivatal munkatársai egyeztetést folytattak a Városi Önkormányzat Egészségügyi Központjával, mely eredményeképpen a fentiekben leírtak alapján 2024. évre vonatkozóan a havonta fizetendő rezsiköltség összegét az előző évhez képest változatlan összeggel, azaz 85.000 Ft/hó összegben javasolt megállapítani.

A fentiekre tekintettel 2024. január 1. napjától a vállalkozó háziorvosok rezsidíj átalány előleg összegét havonta 85.000 Ft/hó összegben javaslom megállapítani.

A Pénzügyi és Ügyrendi Bizottság az előterjesztést 2023. december 14-i ülésén megtárgyalta, és a 72/2023. (XII.14.) számú határozatában javasolja Zalaszentgrót Város Önkormányzata Képviselő-testületének a határozati javaslat elfogadását.

Kérem a Tisztelt Képviselő-testületet, hogy az előterjesztést tárgyalja meg, majd azt követően fogadja el a következő határozati javaslatot:

**Határozati javaslat:**

Zalaszentgrót Város Önkormányzata Képviselő-testülete a vállalkozó háziorvosok 2024. évi rezsidíj átalány előlegeit az alábbiak szerint állapítja meg:

* + - * Dr. Arányi István és Társa Bt 85.000 Ft/hó
      * Dr. Pőcze és Társa Bt. 85.000 Ft/hó
* Tóth – Nyéki Eü. KKT 85.000 Ft/hó
  + - * Dr. Debreczi Szerén 85.000 Ft/hó
      * Dr. Tandary Sándor 85.000 Ft/hó
      * Szántai-Med Járóbeteg Orvosi Ellátó Bt. (1.sz. körzet) 85.000 Ft/hó
      * Szántai-Med Járóbeteg Orvosi Ellátó Bt. (4.sz. körzet) 85.000 Ft/hó

A Képviselő-testület felkéri a jegyzőt, hogy a döntésről a Városi Önkormányzat Egészségügyi Központja intézményvezetőjét a határozati kivonat egy példányának megküldésével értesítse.

Határidő**:** 2023.december 31.

Felelős**:** Dr. Simon Beáta jegyző

**Zalaszentgrót**, 2023. december 11.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |