Szám: 1-12/2023.

10. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2023. december 20-i rendes, nyilvános ülésére**

**Tárgy**: Zalaszentgrót-Tekenye Szennyvízkezelési Önkormányzati Társulás megszüntető megállapodása módosításának elfogadása

**Tisztelt Képviselő-testület!**

Zalaszentgrót Város Önkormányzata és Tekenye Község Önkormányzata 2012. augusztus 1-jén Tekenye község teljes területén, Zalaszentgrót város zalakoppányi városrészén, valamint Zalaszentgróton az Alkotmány utcában, az Október 23. utcában, valamint a Gyár utca végén kiépítendő szennyvízvezeték építésére létrehozta a Zalaszentgrót-Tekenye Szennyvízkezelési Önkormányzati Társulást (a továbbiakban: Társulás).

A Társulási Tanács Zalaszentgrót Város Önkormányzata, valamint Tekenye Község Önkormányzata által delegált tagokból áll, mindkét település 3-3 fő delegálásával biztosítja a Társulási Tanács működését. 2023. évben az alábbi összetételben kezdte el működését a Társulási Tanács:

- Baracskai József elnök

- Sinka Imréné alelnök

- Vári Mária tag

- Ságiné Szabó Beáta tag

- Dézsenyi Melinda Mária tag

- Farkas Gyuláné tag

Zalaszentgrót Város Önkormányzata a 2023. április 27-én tartott ülésén 52/2023. (IV.27.) számú képviselő-testületi határozatában – tekintettel a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében foglaltakra, amely kimondja, hogy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges – akként döntött, hogy Zalaszentgrót-Tekenye Szennyvízkezelési Önkormányzati Társulást 2023. december 31-i hatállyal megszünteti, mivel annak fenntartása érdemi tevékenység hiányában okafogyottá vált.

A megszüntetéshez szükséges döntést Tekenye Község Önkormányzata, valamint a Társulás Társulási Tanácsa is meghozta, így a megszüntető megállapodás aláírására és az alapján a szükséges intézkedések megtételére sor került. Ennek során a megszüntető megállapodás és a szükséges dokumentumok megküldésre kerültek a Magyar Államkincstár, mint a Társulást nyilvántartó szerv részére, amely a megküldött dokumentumok áttekintése után hiánypótlást bocsátott ki, amelynek teljesítése szükséges előfeltétele az eljárás folytatásának.

A hiánypótlásban rögzített hiányosságok az alábbiakban foglalhatók össze:

1. Pontosító rendelkezés a Magyar Államkincstár Zala Vármegyei Igazgatóság elnevezésével kapcsolatban (Igazgatósága helyett Igazgatóság)
2. Jogszabályhelyekre való hivatkozás pontosítása és kiegészítése (Mötv. Ptk)
3. A megszűnés napjának határidőben való feltüntetése (2023. december 31.)
4. A bankszámla egyenleg rendezésére, a bankszámla megszüntetésének időpontjára, valamint a megszűnést követő adatszolgáltatási, beszámolási kötelezettségek, valamint a iratmegőrzésre és a később keletkező követelések, kötelezettségekre vonatkozó rendelkezésekkel való kiegészítés.

A fent meghatározottak szerint a megszüntető megállapodás egységes szerkezetbe foglalt változata előkészítésre került, amely jelen előterjesztés 1. mellékletét képezi.

A Gazdasági és Városfejlesztési Bizottság az előterjesztést a 2023. december 14-i ülésén megtárgyalta és a 97/2023. (XII.14.) számú határozatával javasolja Zalaszentgrót Város Önkormányzat Képviselő-testületének a határozati javaslat elfogadását

Kérem a T. Képviselő-testületet, hogy az előterjesztést megtárgyalását követően a következő határozati javaslatot elfogadni szíveskedjen.

**Határozati javaslat:**

Zalaszentgrót Város Önkormányzata Képviselő-testülete az 52/2023. (IV.27.) számú képviselő-testületi határozattal elfogadott, a Zalaszentgrót-Tekenye Szennyvízkezelési Önkormányzati Társulás 2023. december 31-i hatállyal történő megszüntetésére vonatkozó megszüntető megállapodás módosítását jelen előterjesztés 1. melléklete szerinti formában és tatalommal elfogadja.

A Képviselő-testület felhatalmazza a polgármestert a megállapodás aláírására és a további szükséges intézkedések megtételére.

*Határidő:* 2023. december 31.

*Felelős:* Baracskai József polgármester

**Zalaszentgrót**, 2023. december 15.

**Baracskai József**

polgármester

A határozati javaslat a törvényességi előírásoknak megfelel.

**Dr. Simon Beáta**

jegyző