**MEGÁLLAPODÁS**

**a Zalaszentgrót-Tekenye Szennyvízkezelési Önkormányzati Társulás megszüntetéséről**

*(módosításokkal egységes szerkezetben)*

Amely létrejött egyrészről

**Zalaszentgrót Város Önkormányzata** (8790 Zalaszentgrót, Dózsa György utca 1.) képviseli: Baracskai József polgármester

másrészről

**Tekenye Község Önkormányzata (**8793 Tekenye, Hunyadi utca 17.) képviseli: Sinka Imréné polgármester

között az alulírott helyen és napon az alábbiak szerint:

1. **Előzmények**

Fenti Önkormányzatok (a továbbiakban: Társult Önkormányzatok) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 87. §-ában kapott felhatalmazással, önkéntes, szabad elhatározásukból, egyenjogúságuk kölcsönös tiszteletben tartásával, arányos teherviselés mellett a hatékonyabb és célszerűbb feladatellátás érdekében 2012. szeptember 05. napján jogi személyiséggel rendelkező társulást hoztak létre Zalaszentgrót- Tekenye Szennyvízkezelési Önkormányzati Társulás (a továbbiakban: Társulás) elnevezéssel, mely Társulást a Magyar Államkincstár Zala Vármegyei *Igazgatóság* (a továbbiakban: Államkincstár) törzskönyvi nyilvántartásba vett.

**Zalaszentgrót- Tekenye Szennyvízkezelési Önkormányzati Társulás**

**székhelye: 8790 Zalaszentgrót, Dózsa György utca 1.,**

**törzskönyvi azonosító száma. 799689**

**adószáma: 15799689-2-20**

A Társulás célja, hogy Tekenye teljes területén, Zalaszentgrót Város zalakoppányi városrészén, valamint Zalaszentgróton az Alkotmány utcában, az Október 23. utcában, valamint a Gyár utca végén a szennyvízvezeték kiépítése megtörténjen. Társult Önkormányzatok 3-3 fő delegálttal biztosítják a Társulási Tanács működését.

A Zalaszentgrót- Tekenye Szennyvízkezelési Önkormányzati Társulást megszüntető jelen, megállapodást Zalaszentgrót Város Önkormányzata Képviselő-testülete a *../2023. (…)* számú határozatával, Tekenye Község Önkormányzata Képviselő-testülete a *…/2023. (..)* számú határozatával hagyta jóvá, s az abban foglaltakat önmagukra nézve kötelező rendelkezésként fogadták el.

Társult Önkormányzatok közös megegyezéssel és egyező akarattal megállapodnak abban, hogy 2023. december 31. nappal a Társulást az Mötv. 91. § b) pontja alapján jogutód nélkül megszüntetik.

1. **A megszűnő Társulás adatai és a megszüntetés körülményei**

*Társulás törzskönyvi nyilvántartásból történő törlését Társult Önkormányzatok Magyarország helyi önkormányzatiról szóló 2011. évi CLXXXIX. törvény 88. §. (2) bekezdése, valamint a Zalaszentgrót-Tekenye Szennyvízkezelési Önkormányzati Társulás Társulási Megállapodásának XIII. része alapján, valamint a Polgári Törvénykönyvről szóló 2013. évi V. törvény vonatkozó rendelkezéseire figyelemmel a következők szerint kérik.*

1. **A megszűnő Társulás megnevezése, székhelye**
   1. **Neve:**

Zalaszentgrót- Tekenye Szennyvízkezelési Önkormányzati Társulás

* 1. **Székhelye:**

8790 Zalaszentgrót, Dózsa György utca 1.

* 1. **Törzskönyvi azonosító száma:**

799689

* 1. **Adószáma:**

15799689-2-20

* 1. **Vezető neve:**

Baracskai József

1. **A megszüntető szervek megnevezése, székhelye**
   1. **Megnevezés:**

Zalaszentgrót Város Önkormányzata

**Székhely:**

8790 Zalaszentgrót, Dózsa György utca 1.

* 1. **Megnevezés:**

Tekenye Község Önkormányzata

**Székhely:**

8793 Tekenye, Hunyadi utca 17.

1. **A megszűnés oka**

A Társulás társulási megállapodásában meghatározott feladat végrehajtása megtörtént.

1. **A megszűnés időpontja**

2023. december 31.

1. **A megszűnés módja**

Jogutód nélküli megszűnés.

1. **A közfeladat jövőbeni ellátása**

A Társulás által létrehozott vagyon térítésmentes átadásával kapcsolatos fenntartási kötelezettség a továbbiakban a Társult Önkormányzatokat terhelik.

1. **Társulás vagyona**

Társulásnak vagyona nincs, így jelen megállapodás vagyonmegosztásról nem rendelkezik. A feladatellátást szolgáló ingó és ingatlan vagyon Társult Önkormányzatokat a társulási megállapodásban foglaltak szerint illetik.

1. **Pénzügyi elszámolás**

Társult Önkormányzatok közötti pénzügyi elszámolás határideje 2023. december 31.

1. **A kötelezettségvállalás rendje**
   1. **A megszűnő társulás által vállalható kötelezettségek köre és mértéke:**

A Társulás a megszűnés napjáig a napi működést meghaladó kötelezettségvállalást csak a Társulási Tanács engedélyével vállalhat.

* 1. **A megszűnő társulás általi kötelezettségvállalások határideje**

*2023. december 31. napjáig.*

1. **A társulás fennálló magánjogi jogai és kötelezettségei – ideértve a vagyonkezelői jogot is – további gyakorlója**

A Társult Önkormányzatok

1. ***Adatszolgáltatásra, beszámolásra, iratmegőrzésre vonatkozó és egyéb rendelkezések***

*A Társulás megszűnését követően a rá irányadó beszámolási és adatszolgáltatási kötelezettség teljesítése a Zalaszentgróti Város Önkormányzata feladata. A Társulás megszűnését követően a Társulás iratainak megőrzését a jogszabályi rendelkezések figyelembevételével a Zalaszentgrót Város Önkormányzata végzi. A Társulás munkavállalót nem foglalkoztat. A Társulás folyamatban lévő, illetve fenntartási kötelezettséggel érintett pályázattal nem rendelkezik. A Társulás forintpénztára és bankszámlaszáma 2023. december 31. napján megszüntetésre kerül.* *A Társulás megszűnés időpontjában fennálló magánjogi jogait és kötelezettségeit a Zalaszentgrót Város Önkormányzata 50,42 %, Tekenye Község Önkormányzata 49,58 % arányban gyakorolja és teljesíti. A Társulás esetében a megszűnést követően keletkező követeléseket vagy egyéb kötelezettségeket Zalaszentgrót Város Önkormányzata 50,42 %, Tekenye Község Önkormányzata 49,58 % arányban teljesíti.*

*Társulás bankszámláján a kötelezettségek teljesítését követő maradványösszeg kifizetését a tag önkormányzatok között a Zalaszentgrót-Tekenye Szennyvízkezelési Önkormányzati Társulás Társulási Megállapodásának V.3. pontja alapján az alábbi megosztással rendeli el:*

*Zalaszentgrót Város Önkormányzata: 50,42 %*

*Tekenye Község Önkormányzata: 49,58 %*

1. **Egyéb rendelkezések**
2. A Társulás megszűnését követően a megszűnéséhez kapcsolódó feladatok ellátását Zalaszentgrót Város Önkormányzata, mint gesztor önkormányzat köteles teljesíteni.
3. Társult Önkormányzatok kijelentik, hogy amennyiben közöttük jelen megállapodás aláírását követően a megállapodás tárgyára vonatkozóan olyan vitás kérdés keletkezni, amelyben nem tudnak megegyezni, vitájukat a Zalaegerszegi Járásbíróság jogosult eldönteni.
4. A jelen megállapodásban nem szabályozott kérdésekben a Magyarország helyi önkormányzatairól szóló 2011. évi CLXXXIX. törvény, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Korm. rendelet, illetve a Polgári Törvénykönyvről szóló 2013. évi V. törvény rendelkezései az irányadók.

Társult Önkormányzatok képviselői a jelen megállapodást annak elolvasását, tartalmának megismerését és együttes értelmezését követően Társult Önkormányzatok képviselő-testületeinek nevében – mint akaratukkal mindenben megegyezőt – saját kezű aláírással látják el.

Zalaszentgrót, 2023.

Baracskai József polgármester Sinka Imréné polgármester

Zalaszentgrót Város Önkormányzata Tekenye Község Önkormányzata