**1. melléklet**

**Zalaszentgrót Város ifjúságának gazdasági és társadalmi aktivitását elősegítő program 2020 – 2030**

**Cselekvési terv**

**felülvizsgálat**

2023. december



**Zalaszentgrót Város Önkormányzata**

a EFOP-1.2.11-16-2017-00052 azonosítószámú

„**Fecskeház Program Újragondolva**”

című projekt keretében

1. **Bevezető gondolatok**

Zalaszentgrót Város Önkormányzata az EFOP-1.2.11-16-2017-00052 azonosítószámú Fecskeház Program Újragondolva című projekt **megvalósítására** támogatást nyert, amelynek megvalósítása 2019. július 01. napjától indult.

A projekt keretében elkészült a **Zalaszentgrót Város ifjúságának gazdasági és társadalmi aktivitását elősegítő programja,** amelyben a rövid-, közép-, és hosszútávon elvégzendő feladatok kerültek meghatározásra. A programot Zalaszentgrót Város Önkormányzata a 2020. július 30-án tartott ülésén a 91/2020. (XII.30.) számú határozatával fogadta el.

A felülvizsgálatot a képviselő-testület a 172/2021. (XII.16.) számú, valamint a 147/2022. ( XII.15.) határozatával fogadta el.

A projekt szakmai-műszaki tartalma nagyon összetett; tartalmazza egyrészt az építési beruházást, másrészt egy szakember foglalkoztatását, harmadrészt a fiatalokat segítő tanácsadásokat, kompetenciafejlesztést, workshopokat és a helyi gazdasági lehetőségekre alapuló cselekvési terv elkészítését is.

Jelen dokumentum célja a program ismételt felülvizsgálata, és a következő időszak terveinek meghatározása.

A 2020-22-es évek meghatározó eleme a válságkezelés volt, amely egyrészről a COVID 19 járvány miatt bevezetett vészhelyzet, másrészről az orosz-ukrán háború hatásai miatt váltak szükségessé. Ezek az egymásra rakodó nehézségek nagyban befolyásolták, időnként átírták azokat az intézkedéseket, amelyek 2021-ben megfogalmazásra kerültek. Ezek az intézkedések egyaránt érintették az önkormányzatot és a vállalkozásokat.

2023. év tervezése ismét bizonytalanságot eredményezett mind az önkormányzatok, mind a vállalkozások tekintetében az Európában jelentkező energiahordozókat érintő válság, továbbá az abból is fakadó inflációs és monetáris környezet, illetve azönkormányzatok és vállalkozók részére elérhető európai uniós források késedelme miatt.

A kialakult helyzet nagyban befolyásolta, több esetben átírta a cselekvési terv rövid és középtávra vonatkozó feladatait.

A 2020-ban létrehozott Gazdaságfejlesztési Munkacsoport ennek függvényében dolgozik a program megvalósításán. A munkacsoport szükség szerint tart egyeztetéseket a megvalósítás előrehaladása és a feladatok tervezhetősége érdekében.

A Gazdaságfejlesztési Munkacsoport tagjai: Zalaszentgrót Város Önkormányzata, a Zalaszentgróti Fejlesztési Ügynökség, a Zalai Hazatérők Egyesülete, a Zala Megyei Kereskedelmi és Iparkamara zalaszentgróti szervezete.

A korábban megfogalmazott célkitűzések és feladatok továbbra is aktuálisak, azok érdemi áttervezése nem javasolt. A következő időszakban a kialakult együttműködések fenntartására és esetleges külső források bevonására kell törekedni.

**II. Az azonnali, vagy aktuális feladatok elvégzése**

Az előző időszakban meghatározott ütemezések és feladatok az alábbiak:

***1. Vállalkozási ökoszisztéma fejlesztése – információk, kommunikáció biztosítása***

1.1.a) Gazdaságot érintő információk a város honlapján

1.2.a) Helyi döntéshozók és gazdasági szereplők találkozásai

1.3.a) Vállalkozói klub indítása, vállalkozókat érdeklő témákban szervezett havi vállalkozói estekkel, programokkal

***2. Vállalkozási ökoszisztéma fejlesztése – vállalkozókat segítő szolgáltatások***

2.1.a) Zalaszentgrót Fejlesztési Ügynökség vállalkozásfejlesztési lehetőségeinek megalapozása

2.2.a) Helyi vállalkozókat segítő szakértők, tanácsadók, szakemberek elérhetőségének biztosítása

2.3.a) Mentor program előkészítése

***3. Vállalkozási ökoszisztéma fejlesztése – vállalkozóvá válás támogatása, megbecsülése***

3.1.a) Helyi gazdasági szereplők helyi kommunikációs terekben való megjelenésének igényfeltárása, megfelelő módok megtervezése és megalapozása

3.2.a) Helyi vállalkozásfejlesztési ötletpályázat

3.3.a) Zalaszentgrót vállalkozója és ifjú vállalkozója díjak

3.4.a) Helyi vállalkozók bemutatása a helyi médiában

***4. Hálózati gazdaság lehetőségeinek bővítése, kapcsolatépítések, fejlesztések***

4.1.a) Vállalkozói együttműködések, beszállítói és partnerségi lehetőségek feltárása Zalaszentgróton és a Zala völgyében és a home office jellegű munkavégzéssel összefüggő alapvető információk elérhetőségének biztosítása

4.2.a) Hálózati gazdaság kataszter

4.3.a) Ifjúsági szolgáltatások kataszterének összeállítása

4.4 a) Ösztöndíjak alapítása

***5. Infrastrukturális fejlesztések***

5.1.a) Fecskeházak megnyitása

5.2.a) Új fecskeházak tervezése

A fent meghatározott feladatok és célkitűzések részletes leírását tartalmazó dokumentum elérhető a <https://hazaterok.zalaszentgrot.hu/dokumentumok/Zalaszentgrot_cselekvesi_program.pdf> címen.

**III. Záró gondolatok**

Zalaszentgrót Város ifjúságának gazdasági és társadalmi aktivitását elősegítő program 2020 –2030-ban megfogalmazott jövőkép szerint a rövid,-közép-és hosszútávú feladatok megvalósítását követően Zalaszentgróton a stabil, kiszámítható gazdasági növekedésre alapozva a város népességmegtartó ereje nő, a megvalósult fejlesztések révén egy vonzó, élhető városi környezettel rendelkező, a táji értékekre és fenntartható gazdaságfejlesztésre alapozó település működik magas szintű közszolgáltatásokkal, amely a rövid élelmiszerláncok kialakításával és működtetésével a hasonló nagyságú és helyzetű települések számára mintaként szolgálhat.

A jelenlegi és az azt következő időszak kiemelt feladata lesz a jelenlegi válsághelyzet kezelése, és olyan fenntartható programok indítása, amely kedvezően hat a város életére ideértve az intézmények működését, a lakosság életkörülményeinek fenntartását illetve fejlesztését, a fiatalok megtartását, a vállalkozói szféra fennmaradását és megerősítését.

A következő évek fontos célkitűzése lesz a hatékony, korszerű energetikai megoldások alkalmazása a fenntartható és biztonságos működés biztosítása érdekében.

Ezen célkitűzés megvalósítása érdekében a már elindult folyamatok folytatása és további együttműködés fenntartása szükséges.

Zalaszentgrót, 2023. december 8.

**Baracskai József**

    polgármester

**Záradék:**

Zalaszentgrót Város Önkormányzata által az EFOP-1.2.11-16-2017-00052 azonosítószámú Fecskeház Program Újragondolva című projekt keretében elkészült Zalaszentgrót Város ifjúságának gazdasági és társadalmi aktivitását elősegítő program 2020 – 2030 című dokumentum Cselekvési tervének felülvizsgálatát Zalaszentgrót Város Önkormányzata Képviselőt-testülete a 2023. december 20-án tartott ülésén a …/2023. (XII.20.) számú határozatával fogadta el.